Venezia_Football_Club
Canpionato 2018/2019 - 2019/2020
miniatura|Publisità par ła canpanja abonamenti 2019/2020 La prima partìa xe in caxa col Spezia, Bruscagin se scontra co Domizzi e ga da andàr fora dal canpo par le ferìe a la testa, el xe sostituìo da Coppolaro e va in ospeàl a far controło, e ła squadra no ga dei altri xogadóri. A ła fin del primo tenpo segna Bentivoglio dopo un corner a favór dei lagunari. El Derby xogà a l'Euganeo co el Padova finisse 1 a 0 par i paroni de caxa co gol de Ravanelli. Amichevołe co el Delta Porto Tolle xogà in vista del canpionato, finìa 2 a 1 par i arancioneroverdi co gol de Geijo 11 e Pinato 13 e co gol de Gritti al 63. La partìa de Venare 15 anticipo finise 2 a 3 par el Benevento in caxa de la squadra lagunàr, 1 gol de Gejo e un rigor de Citro scursa e da una speransa de poderla inpatàr, dopo un secondo tenpo xogà mejo che el primo. Co el Lecce vien anulà un gol al Lecce, vinse 1 a 0 co gol de Di Mariano so ribatùa de Falzerano, dopo poco Palombi paregia e inte i ultimi minuti segna el 2 a 1 so na usida par gnente segura del portier Lezzerini. Rigor par l'Empoli e squadra in vantagio in laguna, la squadra lagunàr paregia al 57' co Nicola Citro, ma la prestasion no ga entusiasmà gnanca el prexidente deluso dal xógo de ła squadra. Co el Perugia finise 1 a 0 par i paroni de caxa, co gol de Federico Melchiorri al '53, e deso la squadra xe in crixe. El presidénte anticipa el so rientro dai Stati Unii, e se tol do dì par decider se canbiàr ałenator. Infati el 12 Otobre el decide de canbiàr ałenatór e tołendo Walter Zenga che oltra a l'esperiensa del Crotone, ga ałenà anca a l'estaro. Primo ałenamento e sabo ła prexentasion inte el Venezia Store de Mestre, in atexa de ła partìa col el Verona inte el Derby de Domenega 21 Otobre. El Verona va in gol al Penzo al 8' minuto de xógo co Mattia Zaccagni, inte el segondo tenpo ła squadra de caxa xoga un bon calcio e al Francesco di Mariano segna al 67' A Pałermo la squadra resta in difexa al primo tenpo co invese el Pałermo taca, inte el segóndo tenpo anca grasie al fato che Trajkovski vien espulso, ła squadra vien fora e intrà Jacopo Segre, segna al 59' entra anca el xóvene Zennaro e al 90' el Palermo paregia co Struna, resta un fià na sbèfa ma contro na squadra che sarà protagonista par andàr in A come el Palermo, ghe stà, Zenga, che in pasà xe stà anca al Palermo, vien espulso, ma xe bastansa sodisfà par el xógo de ła so squadra. A Cremona el Venesia vinse co un gol de Di Mariano al 78' e conquista ła prima vitoria esterna. La partìa al Penzo finise co 1 a 0 co gol de Domizzi che ga ribatùo na punision al 31' de Di Mariano. Qualche ocaxión de poder far el secondo ma nisuni xe stà bon de meterla drento, ma ła squadra ga fato na bon partìa, fełìse anca el presidénte. A Sitadèła el Venesia pasa in vantagio co un rigor segnà da Bentivoglio a l'11', poco dopo al 18'Mirko Drudi segna ne ła porta sbalià e porta el Venesia in vantagio 2 a 1 ma inte el secondo tenpo el Cittadella scominsia a zogàr e cusì trova prima el gol co Mattia Finotto al 16' che può fa el segondo al 72' paregiando e inte i ultimi minuti segna al 83'. Prima sconfita par Zenga. Al Penzo la squadra trova ła vitoria, segna do gol Di Mariano al 14' e al 37', Alfredo Donnarumma segna al 92'. Ma ła partìa canbia un pòco cuando inte el primo tenpo al 22' vien espulso Marcello Falzerano. Co l'Ascoli a Sant'Elena, el Venesia segna co Citro al' 83, l'Ascoli resta in diexe al 73' Rossetti, vien parà via dal canpo. Squadra che xoga no tanto convinta davanti al so public, cusì al Penzo finise 1 a 0 par el Cosenza co gol de Tommaso d'Orazio al 80', dopo un secondo tenpo xogà co più convinsion, ma el Cosenza ga fato ła partìa. A Pescara, finise 1 a 0 par i paroni de caxa co el gol de Gastòn Brugman al 74'. Al Penzo co el Carpi, finise 1 a 1, primo gol de Emanuele Suagher al 20' e al 61' Gianluca Litteri segna so rigor. Inte el segondo tenpo ghe xe na squadra che zoga de più ma sensa eser decixiva. Co el Spezia segna Domizzi al 60' al 64' fa pata co Alesso Da Cruz, novo aquisto. Al Penzo segna Jacopo Segre al 5' dopo un calcio de punision parà dal portier, Trevor Trevisan fa un belisimo gol a sanca del portier dove se incroxa i pałi, e al 90 + 3 so previxion anca de Zenga, Di Mariano dopo el fało subìo da rigor da Cappelletti, segna 2 a 1. Ma al 90+5' dopo discusion e barufe par la rivałità tra łe do tifoxerie e anca in canpo, vien espulso Di Mariano. Zenga sbandona el canpo. El prexidente no ga podesto seguir la squadra par via de un proceso inportante in America, ma contento par i tre punti ciapài. La squadra perde 3 a 0 a Benevento, co non poche critiche riguardo come xe stà condota la partìa. Segna Robero Insigne al 63' e al 90+5', Massimo Coda a l'89, espulso Domizzi. In caxa co el Lecce la partìa finise 1 a 1 Nicola Citro al 50' e Simone Palombi al 51' par el Lecce. Davide Facchin espulso al 76'. Co el Livorno in trasferta i arancioneroverdi perde inte i ultimi minuti co un gol de Raicevic che segna al 90+2. Mercore 27 Febraro, Al Penzo segna el Perugia e finise 3 a 2 par i ospiti, Sadiq al 12' al 38' Jacopo Segre fa pata, al 40' segna Valerio Verre e Federico Melchiorri al 44', Gian Filippo Felicioli fa un autogol al 81' e Bocalon sbalia un rigor. Vien sostituìo Zenga e riva Serse Cosmi. Al Penzo co el Palermo segna Bocalon al 39' ma squàxi al final a l'84 el Palermo riese far pata. La partìa a Venesia co la Cremonexe finise 1 a 1 : Nicola Citro so rigor al 45 e Del Fabro al 30'. A Sałerno segna l'ex dei granata Bocalon al 10' e Milan Duric inpata al 80'. Co el Sitadèła finise 1 a 1 segna Modolo so punision de Garofalo al 60', Giuseppe Panico inpata al 90+1. La partìa co el Brescia finise 2 a 0 Torregrossa al 44' e Tonali a l'80. In caxa el Venezia FC vinse 1 a 0 co el Foxa. Segna Di Mariano so rigor al 34'. La squadra ad Ascoli perde 1 a 0, l'Ascoli segna co Ardemagni al 36'. Coel Crotone in caxa segna Maurizio Domizzi so' rigor al 16' ma po' el Crotone segna quatro gol : Barberis al 22', Benali al 48' e '71, e Zanellato al 55'. Cristiano Lombardi espulso al 76'. Co el Cosenza la squadra segna co Bocalon el gol al 55' de l'1 a 1 dopo el gol de Tutino al 44'. Col Pescara al Penzo, finise 2 a 2 gol al 21' Brugmann, al 30' rigor so Bocalon e Domizzi segna, al 30' del secondo tenpo Mancuso segna e al 51' novo rigor che Domizzi segna. A Carpi ła squadra de caxa segna co Karamoko Cissè al 16' so rigor, al 47' Mamadou Coulibaly, Gianmarco Zigoni fa el miracołi de segnàr al 64', 89' e al 90+2, na partìa che pareva xa persa. Alessandro Buongiorno vien espulso al 49'. La partìa de ritorno al Penzo finise 1 a 0 par i paroni de caxa co gol de Marco Modolo al 41', al 45+1 xe espulso Joseph Minala. La partìa se decide ai rigori dopo i suplementari. Del Venesia segna Domizzi e Bentivoglio e sbalia Coppolaro che manda in alto sora la porta de la Salernitana, Venesia in C. Ghe xe oncora na pìcola speransa.